SL Uradni list Evropske unije L 358/47

UREDBA KOMISIJE (ES) št. 1868/2006

z dne 15. decembra 2006

o spremembi Uredbe (ES) št. 2247/2003 o določitvi podrobnih pravil za uporabo v sektorju govejega in telečjega mesa Uredbe Sveta (ES) št. 2286/2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov s poreklom iz afriških, karibskih in pacifiških držav (držav AKP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 (1) in zlasti člena 5 Uredbe,

ob upoštevanju naslednjega:

(1) Uredba Komisije (ES) št. 2247/2003 (2) odpira na večletni podlagi za obdobja od 1. januarja do 31. decembra kvote za uvoz nekaterih izdelkov v sektorju govejega in telečjega mesa s poreklom iz držav AKP.

(2) Uredba Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (3), se uporablja pri uvoznih dovoljenjih za obdobja uvozne tarifne kvote, ki se začnejo 1. januarja 2007. Uredba (ES) št. 1301/2006 vključuje zlasti natančne določbe o uporabi uvoznih dovoljenj, položaju vložnikov in izdaji dovoljenj. Navedena uredba omejuje obdobje veljavnosti dovoljenj na zadnji dan obdobja uvozne tarifne kvote. Določbe iz Uredbe (ES) št. 1301/2006 morajo veljati za uvozna dovoljenja, izdana v skladu z Uredbo (ES) št. 2247/2003, brez poseganja v dodatne pogoje iz navedene uredbe. Po potrebi je treba določbe iz Uredbe (ES) št. 2247/2003 uskladiti z Uredbo (ES) št. 1301/2006.

(3) Zaradi jasnosti je treba črtati člen 2(2) Uredbe (ES) št. 2247/2003, saj je ta določba le ponovitev določbe iz člena 50(1) Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (4).

(4) Uredbo (ES) št. 2247/2003 je zato treba ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za govedino in teletino –

SPREJELA NASLEDNJO UREDBO:

Člen 1

Uredba (ES) št. 2247/2003 se spremeni:

1. Odstavek 2 v členu 2 se črta.

2. Člen 3 se nadomesti z naslednjim: „Člen 3 Uporabljata se uredbi (ES) št. 1445/95 in (ES) št. 1291/2000 ter Uredba Komisije (ES) št. 1301/2006 (5) razen če ni s to uredbo drugače določeno.

3. Člen 4 se spremeni: (a) točka (b) v odstavku 1 se nadomesti z naslednjim: „(b) v oddelku 8 državo izvora in navedbo ‚da‘, označeno s križcem. Dovoljenja zavezujejo k uvozu iz navedene države;“ (b) odstavek 3 se nadomesti z naslednjim: „3. Države članice najpozneje tretji delovni dan po koncu obdobja za predložitev zahtevkov Komisijo obvestijo o zahtevanih količinah, ustrezno razvrščenih po poreklu in oznaki KN ali skupini oznak KN ter izraženih v kilogramih.“; (c) odstavek 4 se črta.

4. Člen 5 se spremeni: (a) odstavek 1 se črta; (b) odstavek 2 se nadomesti z naslednjim: „2. Dovoljenja se izdajajo 21. dan vsakega meseca.“

5. Člen 7 se nadomesti z naslednjim besedilom: „Člen 7 Uvozna dovoljenja, izdana v skladu s to uredbo, veljajo 90 dni od dejanskega datuma izdaje v smislu člena 23(2) Uredbe (ES) št. 1291/2000.“

Člen 2

Ta uredba začne veljati dan po objavi v Uradnem listu Evropske unije.

Uporabljati se začne 1. januarja 2007.

Ta uredba je v celoti zavezujoča in se neposredno uporablja v vseh državah članicah. V Bruslju, 15. decembra 2006 Za Komisijo Mariann FISCHER BOEL Članica Komisije

(1) UL L 348, 21.12.2002, str. 5.

(2) UL L 333, 20.12.2003, str. 37. Uredba, kakor je bila spremenjena z Uredbo (ES) št. 1118/2004 (UL L 217, 17.6.2004, str. 10).

(3) UL L 238, 1.9.2006, str. 13.

(4) UL L 152, 24.6.2000, str. 1. Uredba, kakor je bila nazadnje spremenjena z Uredbo (ES) št. 1282/2006 (UL L 234, 29.8.2006, str. 4).

(5) UL L 238, 1.9.2006, str. 13.“